Malomajako

Malomajako (, , ) estas vilaĝo en la Aluŝta municipo de Aŭtonoma Respubliko Krimeo (Ukrainio). La vilaĝo troviĝas ĉe la aŭtoŝoseo Jalto-Aluŝto-Simferopolo, 10 kilometrojn okcidente de Aluŝto. Malomajako estas administra centro de la samnoma komunumo kaj ĉiam pli populariĝas kiel ripoz- kaj kurac-loko.

 Historio 
Sur la teritorio de moderna Malomajako estis trovitaj la restaĵoj de la homa aktivado, kiuj apartenas jam al paleolitiko. Plej frue la vilaĝo estas menciita en la skribaj fontoj en la jaro 1652.

La historia krime-tatara nomo de la vilaĝo laŭvorte signifas "granda lumturo", dum la modernaj rusa kaj ukraina nomoj (ekde 1945) signifas "malgranda lumturo".

En la sovetia tempo la vilaĝo evoluis ĉefe kiel vitej-prilabora centro kaj ankaŭ kiel ripoz-kuraca regiono (en la vilaĝo oni konstruis kelkajn ripozejojn, ankaŭ la porinfanajn).

 Nuntempo 
En la loĝloko loĝas 2205 homoj (laŭ la censo de la jaro 2001). Ĝi estas transporte (buse kaj trolebuse) ligita al Aluŝto kaj Jalto. Funkcias kelkaj grandaj ripozejoj; prosperas ankaŭ la "neorganizita" ripozado (kiam la ripozantojn gastigas la lokaj loĝantoj). Apud la vilaĝo troviĝas sufiĉe granda gruz-minejo, kiu estas ĝia ĉefa industria entrepreno.

En la loĝloko troviĝas kelkaj relative popularaj vidindaĵoj, i. a.:
 Kabo Plako kun bela kreko apud ĝi
 Malnova parko "Karabaĥ" (antaŭe ĝi apartenis al la bieno de nobelo P. I. Keppen)
 Bien-domoj de nobeloj Rajevskij kaj Gagarin
 Palaceto "Karasan" konstruita en maŭra stilo - iama bieno de generalo Rajevskij
 Karasana parko
 La monto Paragilmeno
 Akvofonto Ak-Ĉokrak

 Eksteraj ligiloj 
 Informoj pri Malomajako kaj Malomajaka komunumo  (ruse)

Kategorio:Vilaĝoj de Krimeo
Kategorio:Loĝlokoj de Krimeo
Kategorio:Aluŝta municipo